Sekolah Rendah Islam Al-Ehya Asshariff

Sekolah Rendah Islam Al-Ehya Asshariff (Jawi:سكوله رنده اسلام الإحياء الشريف) atau singkatannya SRIES, merupakan salah sebuah sekolah rendah di Gunung Semanggol, Perak. Sekolah ini juga dikenali dengan nama SABK Al-Ehya Asshariff kerana ia merupakan salah satu daripada dua SABK (Sekolah Agama Bantuan Kerajaan Rendah) di Negeri Perak. SRIES terletak berhampiran dengan Maahad Al Ehya Asshariff yang menempatkan pelajar menengah. Kebanyakan murid-murid tahun 6 dari SRIES menyambung pengajian menengah mereka di Maahad Al Ehya Asshariff dan beberapa sekolah menengah agama lain di negeri Perak.

Pada tahun 2022, SRIES memiliki jumlah keseluruhan murid seramai 300 orang. Ia mempunyai seramai 23 orang guru dan 5 orang staf sokongan. Terdapat 9 buah kelas di SRIES bagi Tahun 1 hingga 6 dan ini tidak termasuk Prasekolah Didik yang mempunyai 2 buah kelas.

Pada tahun 1987, Yayasan Al-Ehya Asshariff (ketika itu dikenali sebagai Persatuan Al-Ehya Asshariff) membuka kembali kelas tadika yang mana pada masa dahulu dikenali sebagai kelas DIDIK. Ini memandangkan permintaan dari penduduk setempat yang mahukan pendidikan awal anak-anak mereka di peringkat pra-persekolahan.

Menyedari akan hakikat inilah, Ehya telah mengambil inisiatif untuk membuka kelas tadika dimana pada masa itu belum ada lagi kelas yang seumpama itu diwujudkan di lain-lain tempat. Pada peringkat permulaan , seramai 20 orang kanak-kanak yang berumur 6 tahun diambil sebagai murid dengan seorang tenaga pengajar. Kelas ini terus mendapat sambutan menggalakkan dari masyarakat setempat walaupun sudah ada beberapa pihak yang turut mewujudkan tadika lain.

Setelah berjalan dengan jayanya sekian lama , ada permintaan untuk diwujudkan satu sistem pendidikan alternatif untuk pendidikan sekolah rendah. Memandangkan keperluan dan kemampuan yang ada, maka pada tahun 1994 wujudlah Sekolah Rendah Islam Al-Ehya Asshariff (SRIES) dengan permulaan kelas Tahun 1 seramai 5 orang murid.Tahun-tahun berikutnya , masyarakat memberikan sokongan dengan baik maka ia terus wujud dari Tahun 1 hingga Tahun 6.

Pada tahun 1997, sesuai dengan kehendak Enakmen Kawalan Sekolah-sekolah Islam 1996, SRIES mendaftar dengan pendaftar Sekolah-sekolah Agama Islam Perak Darul Ridzuan dengan nombor pendaftaran J.A.I.Pk / SRAR / BS.1 / 97.

Pada tahun 1998, buat pertama kalinya seorang calon SRIES menduduki peperiksaan UPSR walaupun pusat peperiksaan ketika itu menumpang di Sekolah Rendah Agama Ar-Ridhwaniah yang juga sudah ada pusat peperiksaan sendiri.

Pada tahun 1999, Kementerian Pendidikan telah meluluskan permohonan SRIES untuk menjadi pusat peperiksaan UPSR.

Pada tahun 2005, atas kehendak Kementerian Pelajaran Malaysia , SRIES telah mendaftar dengan kementerian. Setelah mendaftar dengan kementerian, SRIES akan mendapat kemudahan-kemudahan yang sama seperti SK biasa antaranya Skim Pinjaman Buku Teks (SPBT), Rancangan Makanan Tambahan (RMT), Skim Baucer Tuisyen (SBT) dan sebagainya.
Kini , SRIES meneruskan perjuangan bagi memberikan pendidikan semaksima kepada masyarakat dengan satu harapan untuk melahirkan Generasi Rabbani yang mendapat kejayaan di dunia serta di akhirat.

Lanskap Sekolah 
SRIES merupakan sebuah sekolah luar bandar yang kecil dan mempunyai 3 blok utama.Terdapat sebuah dataran berbumbung yang digunakan sebagai tapak perhimpunan rasmi. Selain itu juga, sekolah ini turut mempunyai sebuah pusat sumber. Seperti lazimnya sekolah ini turut dilengkapi kemudahan seperti pejabat pentadbiran, bilik-bilik darjah, bilik guru, makmal komputer serta turut dilengkapi dengan sebuah surau, prasekolah, bilik mesyuarat, bilik pemulihan dan sebuah kantin. Makmal sains dan bengkel kemahiran adalah bangunan dua tingkat yang baru dibina di sekolah ini.

SRIES juga turut mempunyai sebuah padang kecil di sebelah Asrama Puteri. Tapak perhimpunan berbumbung dikenali sebagai "Mimbar Taujihad" sering dijadikan tempat utama bagi mengadakan program dan aktiviti sekolah. 

Oleh kerana sekolah turut menerima beberapa murid asrama, mereka berkongsi blok asrama dengan pelajar Maahad Al Ehya Asshariff (Menengah) tidak jauh dari kawasan SRIES.

Lagu Sekolah 

34 tahun bersejarah 

Berdirinya sebuah madrasah

Mengimbas kembali kenangan silam

Mengibar panji Islam

Tersergamnya madrasah kita

Bersama putra-putrinya

Madrasah SRI Al-Ehya Asshariff

Menabur jasa baktinya

Pengasas madrasah kita

Almarhum Ustaz Abu Bakar

Tokoh ulama yang disegani

Terkenal seluruh negeri

Berdisiplin berakhlak mulia

Para pelajar serta gurunya

Guru ibarat sebagai pelita

Memimbing kita semua

Cogankata madrasah kita

Berilmu beramal dan bertaqwa

Amalkan segala ilmu yang ada

Menuju matlamat kita

SRI Al-Ehya Asshariff

Melahirkan pelajar yang cemerlang

Bersatu kita tekadkan usaha

Berlandaskan syiar Islam

Kemajuan yang telah dicapai

Hasil usaha penuh gigih

Mendidik generasi rabbani

Cita-cita yang murni

Nama-Nama Kelas 
SRIES merupakan sekolah kategori bandar namun jumlah kelas tidaklah begitu banyak. Terdapat 11 buah kelas sahaja yang terdapat di SRIES. Kelas-kelas ini diberi nama berasaskan akhlak-akhlak Islamiah yang terdapat pada diri seorang muslim:
 Prasekolah Didik
 Prasekolah Al-Fateh
 Tahun 1 Istiqamah (Berterusan) الاستقامة
 Tahun 1 Raudhah (Taman) الروضه
 Tahun 2 Fathonah (Ketajaman Akal) الفطنه
 Tahun 2 Karamah (Kemuliaan) الكرامة 
 Tahun 3 Bahijah (Kegembiraan) البهيجه
 Tahun 3 Hikmah (Kebijaksanaan) الحكمه
 Tahun 4 Iffah (Menjaga Harga Diri) العفه
 Tahun 5 Adalah (Keadilan) العداله
 Tahun 6 Syaja'ah (Keberanian) الشجاعة

Pencapaian Ujian Pencapaian Sekolah Rendah (UPSR) 
* Format baharu UPSR bermula pada tahun 2016, dimana subjek Bahasa Inggeris dipecahkan kepada 2 kertas (Pemahaman dan Penulisan).

Pencapaian Kokurikulum 

SRIES telah banyak menyertai pertandingan yang dianjurkan oleh pihak KPM, PPD, JPN dan pihak luar. Selain itu, kecemerlangan demi kecemerlangan turut diserlahkan oleh murid-murid SRIES yang berjaya dalam setiap pertandingan yang disertai mereka.

Alamat
Sekolah Rendah Islam Al-Ehya Asshariff,
34400 Gunung Semanggol 
Perak.
Telefon & Fax :  +6 05-890 2441
Email : 

 act3001@1bestarinet.yes.my
 sekolah-1078@moe-dl.edu.my

Pautan luar 
 Laman Rasmi SRIES
 Ma'ahad Al-Ehya' Asshariff, Gunung Semanggol, Perak Darul Ridzuan
 PUSAT SUMBER SEKOLAH SRI EHYA ASSHARIFF
 SR ISLAM AL EHYA AS-SHARIFF
 Ma'ahad Al-Ehya' Asshariff, Gunung Semanggol, Perak Darul Ridzuan

Sekolah Izzuddin Shah
Sekolah Izzuddin Shah